بغيت رئيكم في هاد الكلام  

من طبعي تنبغي نكون ايجابي نشوف الجنب المشرق للأشياء ، من أجل سلامتي النفسيه باش نزيد للقدم و نخدم،  و الا الی بقيت تنشوف كلشي كحل غادي نبقی مريض و غدي نقص ريتم أولا غادي نحبس بحجه كلشي مكفس ما كينش معامن 

ولكن هادشي كامل لي قلت ما تيبانش ديما في البوسطات لي تنحط، و بعض الخطرات  لعكس لي تيبان انه ديما تندوي غير علی الناقصه لدرجه انه تنبان سلبي او لا عدمي في بعض الاحيان  

و كيجيو بعض الناس تيقول لي قهرتينا بالسلبيه في الصفحه  

وهو صراحه انا بغيت نكون ايجابي و لكن الواقع هادشي لي عطی فيه الله  و ثاني حاجه انا تنعتاقد انو الصفحات لي عندها ماتبعين،  تدير حاليا دور الصحافه بشكل او بأخر لانه تتنشر أخبار و معلومان لي من شئنها تضغط علی صناع القرار  باش ابتحركو  

اذن في رئي،  فنان صحفي مؤثر كيفما كان خاصو ايديو في المواضيع لي تتهم الناس و عطي رئيو فيها،
 لأنه فقط بالكلام عنها غادي ساهم في تغيرها و خلق ضغط علی من بيده التغير 
و فنس الوقت ايوازن بأنه ايدوي علی الاشياء الايجابيه لي كينه باش ناس ما يطجوش  و ما يوليش عدمي